钦定古今图书集成/方舆汇编/边裔典/第106卷 > 康熙二年
## 钦定古今图书集成/方舆汇编/边裔典/第106卷 > 康熙二年

《大清会典》：“康熙二年，荷兰国遣出海王统领兵船至。”

闽安镇助剿“海逆” 并请贸易。奉

旨、“著二年来贸易一次。”

康熙三年

《大清会典》：“康熙三年，荷兰国遣出海王助兵剿贼，克”

取厦门金门颁

该督给付荷兰国人带归。

康熙五年

《大清会典》：“康熙五年，荷兰国入贡贸易，奉”

旨：“荷兰国既八年一贡，其二年贸易，永著停止。”

康熙六年

《大清会典》：“康熙六年题准荷兰国违例从福建来入。”

贡。除今次不议外、嗣后遇进贡之年、务由广东道入，别道不许放进

康熙二十五年七月二十七日。

上谕荷兰国王耀汉、《连氏》、甘勃氏：“朕惟柔远能迩，盛”

代之嘉谟；修职献琛，藩臣之大节。输诚匪懈，宠赉宜颁。尔荷兰国王耀汉连氏、甘勃氏属在遐方，克抒丹悃，遣使赍表纳贡，忠荩之忱，良可嘉尚！用是降敕奖谕，并赐王文绮、白金等物。王其祗承，益励忠贞，以副朕眷。钦哉！故敕。

《大清会典》。康熙二十五年议准荷兰国进贡之期，原

定八年一次。今该国王感被

《皇仁》。更请定期应准五年一次。贸易处所，止许在广

东、福建两省完日即令回本国。

又令荷兰国贡道改由福建。

又议准：“荷兰国道路险远，航海进贡艰辛；嗣后进贡方物，酌量减定。旧有银盘甲、鞍、蕃花、桂皮、花被褥、毛缨、蔷薇水、白石画小车、白小牛、胡椒、织金缎、盛各样油、小箱、腰刀剑、羽缎、倭缎、布、琉璃灯、聚耀烛台、琉璃杯、肉豆蔻、葡萄酒、象牙皮带、夹板样船后俱免进贡物：马、珊瑚镜、哆啰绒、织金毯、哔吱缎、自鸣钟、丁香、檀” 香、冰片、琥珀、鸟枪、火石外，有贡使进献，无定额。

明

### 神宗万历 年美洛居以佛郎机来攻请降又降于红毛蕃其后为红毛蕃佛郎机分据其地

按《明外史美洛居传》：“美洛居，俗讹为米六合，居东海
中，颇称饶富。酋出，威仪甚备，所部合掌伏道旁，男子
削发，女椎结。地有香山，雨后香堕，沿流满地，居民拾
取不竭，其酋委积充栋，以待商舶之售。东洋不产丁
香，独此地有之，可以辟邪，故华人多市易。万历时，佛
郎机来攻，其酋战败请降，乃宥令复位，岁以丁香充”
贡，不设戍兵而去。已，红毛蕃横海上，知佛郎机兵已
退，乘虚直抵城下，执其酋语之曰：“若善事我，我为若
主，殊胜佛郎机也。”酋不得已听命，复位如故。佛郎机
酋闻之大怒，率兵来攻，道为华人所杀。时红毛蕃虽
据美洛居，率一二岁率众返国，既返复来。佛郎机酋
子既袭位，欲竟父志，大举兵来袭。值红毛蕃已去，遂
破美洛居，杀其酋，立己所亲信主之。无何，《红毛蕃》至，
又破其城，逐佛郎机所立酋，而立美洛居故王之子。
自是，岁岁构兵，人不堪命。华人流寓者游说两国，令
各罢兵，分国中“万老高山”为界。山以北属红毛蕃、南
属佛郎机，始稍休息，而美洛居竟为两国所分。沙瑶
与呐哔啴连壤，呐哔啴在海畔，沙瑶稍纡入山隈，皆
与吕宋近。男女蓄发椎结，男子用履，妇女跣足。以板
为城，竖禾覆茅为室。崇释教，多建礼拜寺。男女之禁
甚严，夫行在前，其妇与人嘲笑，夫即刃其妇，所嘲笑
之人不敢逃，任其刺割。盗不问大小，辄论死。孕妇将
产，以水灌之，且以水涤其子，置水中，生而与水习矣。
物产甚薄。华人商其地，所携仅磁器、锅釜之颜，重者
至布而止。后佛郎机据吕宋，多侵夺邻境，惟二国号
令不能及。

明

明时瓜哇、柔佛接壤有“《丁机宜》国。”

按《明外史丁机宜传》：“丁机宜，瓜哇属国也。幅贠甚狭，
仅千馀家。柔佛黠而雄，丁机宜与接壤，时被其患。后
以厚币求婚，稍获宁处。其国以木为城，酋所居，旁列
钟鼓楼，出入乘象。以十月为岁首。性好洁，酋所食啖，
皆躬自割烹。民俗类瓜哇，物产悉如柔佛。酒禁甚严，
有常税。然大家皆不饮，惟细民无藉者饮之，其曹偶咸非笑。婚者男往女家，持其门户，故生女胜男，丧用
火葬。华人往商交易甚平，自为柔佛所破，往者亦鲜。